กฎกระทรวงยกเว้นค่าธรรมเนียมรายปีให้แก่ผู้ได้รับใบอนุญาตจัดตั้งคลังสินค้าทัณฑ์บน โรงพักสินค้า ที่มั่นคง ท่าเรือรับอนุญาต และเขตปลอดอากร และผู้ได้รับใบอนุญาตประกอบกิจการในเขตปลอดอากรตามกฎหมายว่าด้วยศุลกากร (ฉบับที่ 2) พ.ศ. 2564
ประกาศวันที่ 2022-01-07

content: กฎกระทรวง ยกเว้นค่าธรรมเนียมรายปีให้แก่ผู้ได้รับใบอนุญาตจัดตั้งคลังสินค้าทัณฑ์บนโรงพักสินค้า ที่มั่นคง ท่าเรือรับอนุญาต และเขตปลอดอากรและผู้ได้รับใบอนุญาตประกอบกิจการในเขตปลอดอากร ตามกฎหมายว่าด้วยศุลกากร (ฉบับที่ ๒) พ.ศ. ๒๕๖๔
content: อาศัยอำนาจตามความในมาตรา ๕ (๓) แห่งพระราชบัญญัติศุลกากร พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
content: ให้ยกเว้นค่าธรรมเนียมรายปีตามข้อ ๑ (๒) (ก) (ข) (ค) (ง) (จ) และ (ฉ) แห่งกฎกระทรวงกำหนดค่าธรรมเนียมและยกเว้นค่าธรรมเนียมตามกฎหมายว่าด้วยศุลกากร พ.ศ. ๒๕๖๐ ประจำปี พ.ศ. ๒๕๖๕ ให้แก่ผู้ได้รับใบอนุญาตจัดตั้งคลังสินค้าทัณฑ์บน โรงพักสินค้า ที่มั่นคง ท่าเรือรับอนุญาต และเขตปลอดอากร
content: และผู้ได้รับใบอนุญาตประกอบกิจการในเขตปลอดอากร
content: ให้ไว้ ณ วันที่ ๓๑ ธันวาคม พ.ศ. ๒๕๖๔ อาคม เติมพิทยาไพสิฐ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรยกเว้นค่าธรรมเนียมรายปี ประจำปี พ.ศ. ๒๕๖๕ ให้แก่ผู้ได้รับใบอนุญาตจัดตั้งคลังสินค้าทัณฑ์บน โรงพักสินค้า ที่มั่นคง ท่าเรือรับอนุญาต และเขตปลอดอากร และผู้ได้รับใบอนุญาตประกอบกิจการในเขตปลอดอากร
content: ซึ่งได้รับผลกระทบทางเศรษฐกิจในการประกอบกิจการจากการระบาดของโรคติดเชื้อไวรัสโคโรนา ๒๐๑๙ เนื่องจากไม่สามารถนำเข้าวัตถุดิบและการส่งออกสินค้าได้ตามปกติ ทั้งนี้ เพื่อบรรเทาผลกระทบที่เกิดขึ้นแก่ผู้ประกอบการดังกล่าว จึงจำเป็นต้องออกกฎกระทรวงนี้